ჰალი ბეილი

ჰალი ლინ ბეილი (; დ. 2000 წლის 27 მარტი, ატლანტა, ჯორჯია) — ამერიკელი მომღერალი, სიმღერების ავტორი და მსახიობი. მან პოპულარობა მოიპოვა თავის დასთან, ქლოი ბეილისთან, ერთად მუსიკალური დუეტით - Chloe x Halle. მუსიკოსს ასევე პოპულარობა მოუტანა სერიალ Grown-ish-ში შესრულებულმა როლმა, რისთვისაც ის ნომინირებული იყო 2020 წლის NAACP Image Awards-ზე. ჰალი ასევე ითამაშებს 2023 წლის ფილმში The Color Purple და იმავე წელს განასახიერებს არიელს 2023 წლის დისნეის ფილმში პატარა ქალთევზა, რომელიც დაფუძნებულია 1989 წლის ამავე სახელწოდების ანიმაციურ ფილმზე.

 ადრეული ცხოვრება 
ჰალი ლინ ბეილი დაიბადა 2000 წლის 27 მარტს ატლანტაში და გაიზარდა მებლტონში უფროს დასთან, ქლოი ბეილისთან და ძმასთან, ბრენსონ ბეილისთან, ერთად. მოგვიანებით ისინი საცხოვრებლად გადავიდნენ ლოს-ანჯელესში. დები მუსიკით ადრეული ასაკიდანვე დაინტერესდნენ. მათ მუსიკალურ ინსტრუმენტებზე დაკვრა YouTube გაკვეთილების საშუალებით ისწავლეს.

 კარიერა 
ბეილიმ ითამაშა პატარა როლები ისეთ ფილმებში, როგორებიცაა: Joyful Noise (2012) და Let It Shine (2012). მუსიკოსმა თავის დასთან ერთად დაიწყო YouTube არხზე სიმღერების გამოქვეყნება. პირველად მათ ბიონსეს „Best Thing I never Had“-ის ქავერი შეასრულეს. მათი პირველი ვიდეო, რომელიც ვირუსულად გავრცელდა, იყო ბიონსეს კიდევ ერთი კომპოზიციის, „Pretty Hurts“, ქავერი. მათ შექმნეს დუეტი, სახელწოდებით Chloe x Halle. ისინი გამოჩნდნენ ელენ დეჯენერესის შოუში, The Ellen Show, 2012 წლის აპრილში.

2013 წელს მათ მოიგეს რადიო დისნეის The Next Big Thing-ის მე-5 სეზონი და გამოჩნდნენ დისნეის სერიალში Austin & Ally, სადაც შეასრულეს სიმღერა „Unstoppable“.

2015 წლის მაისში მათ ხელი მოაწერეს კონტრაქტს ლეიბლ Parkwood Entertainment-თან.

დუეტმა Chloe x Halle გამოუშვა EP, Sugar Symphony, ლეიბლ Parkwood-ის ლიცენზიის ქვეშ 2016 წლის 29 აპრილს. ასევე მათ იმღერებს ბიონსეს ტურზე 2016 წლის ზაფხულში.

დუეტმა გამოუშვა მიქსტეიპი, The Two of Us, 2017 წლის 16 მარტს. მიქსტეიპი მოხვდა ჟურნალ Rolling Stone-ის 2017 წლის საუკეთესო R&B ალბომების სიაში. 2017 წლის 29 დეკემბერს დუეტმა გამოუშვა სიმღერა, „Grown“, სერიალისთვის Grown-ish. სერიალში ჰალიმ ითამაშა Skylar "Sky" Forster-ის როლი. მან დატოვა სერიალი მეოთხე სეზონის ბოლოს. სერიალისთვის დაწერილი ორივე სიმღერა - „Grown" და „The Kids Are Alright" იყო Chloe x Halle-ის სადებიუტო სტუდიური ალბომის მთავარი და მეორე სინგლები. მათ გამოუშვეს სადებიუტო სტუდიური ალბომი, The Kids Are Alright, 2018 წლის 23 მარტს. ალბომმა კრიტიკოსების დიდი მოწონება დაიმსახურა.

დუეტი იყო ნომინირებული 2018 წლის დეკემბერში გრემის ორ ჯილდოზე, კერძოდ, საუკეთესო ახალი შემსრულებლისა და საუკეთესო ურბანული თანამედროვე ალბომის კატეგორიებში.

2020 წლის 12 ივნისს დუეტმა გამოუშვა რიგით მეორე სტუდიური ალბომი, Ungodly Hour, რომელმაც კრიტიკოსების დიდი მოწონება დაიმსახურა. ალბომი მე-16 ადგილზე გავიდა ბილბორდ 200-ის ჩარტში. აშშ-ში ალბომის 24 ათასი ასლი გაიყიდა მისი გამოცემიდან პირველივე კვირაში. სინგლი „Do It“ ასევე გახდა მათი პირველი ჩანაწერი, რომელიც მოხვდა Billboard Hot 100-ში. სინგლი ჩარტში 83-ე ადგილზე გავიდა 2020 წლის 27 ივნისს.

2020 წლის ნოემბერში მათ მიიღეს ნომინაციები წლის ალბომის, წლის სიმღერის, წლის ვიდეოს, საუკეთესო საცეკვაო შესრულებისა და The Ashford And Simpson Songwriter's Award-ის კატეგორიებში 2020 წლის Soul Train Music Awards-ზე. მათ ასევე მიიღეს ნომინაციები საუკეთესო პროგრესული R&B ალბომის, საუკეთესო R&B სიმღერისა და საუკეთესო ტრადიციული R&B შესრულების კატეგორიებში 63-ე ყოველწლიურ გრემის დაჯილდოებაზე. მათ შეასრულეს „Baby Girl“ 2020 წლის Billboard Women in Music ცერემონიაზე, სადაც ბიონსემ მათ ამომავალი ვარსკვლავების ჯილდო გადასცა.

2019 წლის 3 ივლისს, დისნეიმ გამოაცხადა, რომ ჰალი ბეილი შეასრულებდა პრინცესა არიელის როლს პატარა ქალთევზას რიმეიქში.

2021 წლის 1 ოქტომბერს ბეილიმ შეასრულა „Can You Feel the Love Tonight“, დისნეის შოუში The Most Magical Story on Earth: 50 Years of Walt Disney World.

 დისკოგრაფია 

 The Kids Are Alright (2018)
 Ungodly Hour (2020)

 რესურსები ინტერნეტში 



 სქოლიო 

კატეგორია:დაბადებული 27 მარტი
კატეგორია:დაბადებული 2000
კატეგორია:დაბადებული 2000-იანები
კატეგორია:ამერიკელი მუსიკოსები
კატეგორია:ამერიკელი მომღერლები
კატეგორია:აშშ-ის შემსრულებლები
კატეგორია:ამერიკელი ქალი მომღერლები
კატეგორია:XXI საუკუნის ამერიკელი ქალი მომღერლები
კატეგორია:ცოცხალი ადამიანები